laion/Wikipedia-Exotic huggingface dataset:
אחמד פארס א-שדיאק

אחמד פארס א-שדיאק (בערבית: أحمد فارس الشدياق תעתיק מדויק: אחמד פארס אלשדיאק, 1805~ - 1887) היה סופר, עיתונאי, בלשן ופובליציסט בשפה הערבית, ממוצא לבנוני-מרוני. נחשב לאחד האבות המייסדים של העיתונות הערבית והספרות הערבית המודרנית. נולד בסביבות שנת 1805 בשם פארס א-שדיאק בביירות למשפחה נוצרית מרונית. ב-1825 עבר לקהיר, ושנה לאחר מכן התחתן. בתקופת שהותו בקהיר, שנמשכה עד 1848 וכללה גם שהות ופעילות במלטה, המיר את דתו לנצרות פרוטסטנטית. ב-1848 הוזמן לקיימברידג' על ידי המזרחן סמואל לי להשתתף בפרויקט תרגום הביבליה לערבית. התרגום פורסם ב-1857 ונחשב עד היום לאחד התרגומים הטובים ביותר. א-שדיאק שהה בבריטניה עם משפחתו במשך כשבע שנים ובסופן קיבל אזרחות בריטית, אך לאחר שלא מצא משרה כמרצה בקיימברידג' ובאוקספורד עזב לפריז בסביבות שנת 1855. שהותו בפריז ארכה שנתיים בלבד אך הייתה פורייה במיוחד, ובמהלכה כתב את עיקר יצירתו. בתקופה זו התוודע לסוציאליזם והיה לסוציאליסט, וכן הפך למעריץ נלהב של שייקספיר (בעקבות הידע המפורט שהפגין שייקספיר במחזה אותלו על החברה הערבית, לטענתו, הציע א-שדיאק תאוריה לפיה לשייקספיר רקע ערבי, ושמו המקורי הוא ״שייח' זובייר״). בשנת 1857 עזב את פריז; באותה שנה נפטרה אשתו. מאוחר יותר התחתן עם סאפיה, אשה אנגלית שאימצה את האסלאם. בהזמנת הביי של תוניס עבר הזוג לתוניסיה, שם שימש א-שדיאק כעורך עיתון וכממונה על אגף החינוך. בזמן מגוריו בתוניסיה התאסלם ואימץ את השם ״אחמד״ כשמו הפרטי. כבר בסביבות 1860 עבר שוב לאיסטנבול, בהזמנת הסולטאן העות'מאני אבדילמג'יט הראשון. מאז ועד מותו חי באיסטנבול. בנוסף על תפקידו כמתורגמן רשמי ייסד עיתון בעריכתו, אל-ג'וואיב, שנתמך כלכלית על השלטונות העותמאניים ושליטי מצרים ותוניסיה. א-שדיאק נפטר באיסטנבול בשנת 1887 ונקבר בלבנון. מרבית כתביו של א-שדיאק לא ראו אור וחלק מכתבי היד אבדו. פרק זה לוקה בחסר. אנא תרמו לוויקיפדיה והשלימו אותו. א-שדיאק נחשב לאחד ממגיני השפה ותרבות הערבית, ונאבק בתהליכי ה״טורקיזציה״ שהתחוללו באימפריה העותמאנית במהלך המאה ה-19. במקביל פעל למען מודרניזציה של השפה הערבית ושל החברה בעולם הערבי. א-שדיאק הוא מחבר הספר "א-סאק עלא א-סאק פי מא הו אל-פריאק" (الساق على الساق فيما هو الفارياق) - בעברית: "רגל על רגל בנוגע לאל-פריאק", שעסק בביקורת והטפה לעולם הערבי המוסלמי. א-שדיאק היה בעל ידע נרחב בלשון הערבית ועסק גם בביקורת על דרכי הלימוד והמחקר של השפה הערבית. עיקר הביקורת של א-שדיאק נסב על דרכיה של הכנסייה המרונית אליה היה שייך, בעיקר בעקבות מאסרו - עד למותו בכלא - של אחיו המומר אסעד על ידי הבישוף המרוני. מדיה וקבצים בנושא אחמד פארס א-שדיאק בוויקישיתוף
פתן אלמוגי מזרחי

פתן אלמוגי מזרחי (שם מדעי: Micrurus fulvius) הוא מין של נחש ארסי מהסוג פתן אלמוגי שבמשפחת הפתניים. הוא חי בדרום ארצות הברית באזורים יבשים. לנחש זה אין תת-מינים. אורך הנחש מגיע ל-80 סנטימטר בממוצע, אך פרטים גדולים מאוד הגיעו כבר לאורך 121 ס"מ או אף 129 ס"מ. הנקבות גדולות מהזכרים, אף שלאחרונים יש זנבות ארוכים יותר. הנחש בעל צבעי אזהרה בולטים ברצועות אדומות, צהובות ושחורות לאורך גופו כשהראש שחור. פתן האלמוגים חי בשדות, ערבות ואזורי חורש פתוח של עצים כמו אורנים וכן שדות דגניים ולאורך חופים טרופיים וכמה איים. הנחש חי באזורים חמימים מדרומה של צפון קרוליינה בצפון, דרך דרום קרוליינה ועד פלורידה, דרום ג'ורג'יה, אלבמה, מיסיסיפי ודרום לואיזיאנה. הפתן הוא נחש ארסי הפעיל בלילה ומחפש לטאות, צפרדעים ונחשים אחרים. הארס הוא נוירוטוקסין חזק, וגורם לשיתוק וכתוצאה מכך לכשל נשימתי עקב שיתוק שרירי הנשימה. למרות ארסיותו ותוקפנותו הרבה, הנחש הורג מעט מאוד אנשים. רק 2 מקרי מוות יוחסו לנחש מאז שנות ה-50 ולאחר שאדם נוסף נהרג ב-2006 הוא הפך לראשון שנהרג ממנו מזה 40 שנה. אחת הסיבות לכך היא שחלק מנשיכות הפתן משאירות צלקות יבשות ולא פוצעות את העור לגמרי וכן עקב שימוש בנסיוב לארס. לפתן האלמוגים המזרחי ישנם כמה מיני נחשים המחקים אותו וכך נראים מסוכנים כמוהו, בעוד שבאמת הם לא: זעמן אלמוגי אדום וזעמן אדום (Cemophora coccinea). ואולם יש הבדל בצבעי הרצועות של שני המינים: לפתן יש רצועה אדומה בין שתי רצועות צהובות ואילו לזעמנים יש רצועה אדומה בין שתי רצועות שחורות. כמו כן ראשו של הפתן רחב יותר, עקב שיני הארס שלו. מדיה וקבצים בנושא פתן אלמוגי מזרחי בוויקישיתוף פתן אלמוגי מזרחי, באתר ITIS (באנגלית) פתן אלמוגי מזרחי, באתר NCBI (באנגלית) פתן אלמוגי מזרחי, באתר Animal Diversity Web (באנגלית) פתן אלמוגי מזרחי, באתר האנציקלופדיה של החיים (באנגלית) פתן אלמוגי מזרחי, באתר GBIF (באנגלית) פתן אלמוגי מזרחי באתר הרשימה האדומה של IUCN
Anthology (אלבום של מייקל ג'קסון)

Anthology הוא אלבום אוסף כפול של מייקל ג'קסון שיצא לאור בחברת "מוטאון". מלבד שיריו של מייקל מאלבומי הסולו נכללים באוסף גם שירים שהוקלטו, אך לא נכללו באלבומים בסופו של דבר ושירים של "חמישיית הג'קסונים". האוסף ראה אור לראשונה ב-14 נובמבר 1986 ויצא מחדש ב-8 בנובמבר 1995. בשנת 2008, לקראת יום הולדתו ה-50 של הזמר, יצא האוסף בפעם השלישית במסגרת סדרת אלבומי הזהב של יוניברסל מיוזיק. אלבום האוסף יצא במהלך השנים בשלוש גרסאות שונות. קיימים הבדלים ברשימת השירים שנכללה בכל אחת מהגרסאות. שיר שליד שמו מופיע הסימן * הוא שיר שבוצע על ידי "חמישיית הג'קסונים מידע על האלבום Anthology באתר MusicBrainz מידע על האלבום Anthology באתר AllMusic האלבום Anthology באתר Discogs Anthology: The Best of Michael Jackson , באתר AllMusic.com
אנפת קוקוי

אנפת קוקוי (שם מדעי: Ardea cocoi) היא מין של עוף מים מהסוג אנפה החי באמריקה הדרומית בביצות ואגמים רדודים לאורך כל היבשת, חוץ מהרי האנדים וחלק מארגנטינה. בעבר היא נחשבה לתת-מין של אנפה אפורה אך הופרדה ממנה למין עצמאי. אנפה זו מגיעה לאורך 95–130 ס"מ, מוטת כנפיים של 421–455 מ"מ ולמשקל 1.14-3.2 ק"ג. דבר זה עושה אותה לגדולה ביותר מבין אנפות אמריקה הדרומית לאחר המין אנפה כחולה גדולה, החיה בקצה הצפוני של אמריקה הדרומית. האנפה בעלת נוצות אפורות עם חזה, בטן וצוואר לבנים, ראש בעל כיפה שחורה ועורף בעל ציצת נוצות שחורות. המקור ארוך, חזק וכתום, הרגליים שחורות ועל הגרון ישנם פסים עדינים שחורים. האנפה משוטטת באזורי ביצות, גדות נהר ואגמים טרופיים, בקצה יערות גשם, במנגרובים וחופים ואפילו בכמה איים ממוזגים כמו איי פוקלנד. היא מחפשת מזון בלהקות של עופות מים רבים וחוטפת עם מקורה דגים שונים, בעיקר מיני חריתאים, יונקים קטנים, דו-חיים, כמה חרקים, סרטנים ומנבלות. לאנפה עצמה יש כמה טורפים ובראשם קרקרה דרומית, הטורפת אפרוחים צעירים. מדיה וקבצים בנושא אנפת קוקוי בוויקישיתוף אנפת קוקוי, באתר ITIS (באנגלית) אנפת קוקוי, באתר NCBI (באנגלית) אנפת קוקוי, באתר Animal Diversity Web (באנגלית) אנפת קוקוי, באתר GBIF (באנגלית) אנפת קוקוי באתר הרשימה האדומה של IUCN
נחש הסרטנים

נחש הסרטנים (שם מדעי: Fordonia leucobalia) הוא מין נחש ממשפחת ההומלופסיים (בעבר מהזעמניים) החי בביצות מנגרובים, ביצות מליחות וחופים בדרום-מזרח אסיה ובצפון אוסטרליה. זהו המין היחידי בסוג Fordonia. נחש זה מגיע לאורך של 1 מטר והוא בעל קשקשים חומים עד אפורים עם בטן לבנה. על הגוף ישנם מספר כתמים. לנחש עיניים המצויות בקצה ראשו ונחיריים בעלי שסתומים האטומים למים. נחש זה כמו רוב בני משפחתו משריץ צאצאים חיים. הנחש מתמחה בשחייה וצלילה במים כולל מים מלוחים, והוא יוצא לציד בשעות הלילה. הטרף מורכב בעיקר מסרטנים קצרי בטן וגם מצפרדעים ודגים קטנים. הנחש בעל ארס העוזר לו להרוג את הסרטנים ואז הוא משתמש בלסתותיו ובשרירי גחונו כדי לבתר את איבריו. את רוב שריון הסרטן הנחש עוזב ולא אוכל. מדיה וקבצים בנושא נחש הסרטנים בוויקישיתוף נחש הסרטנים, באתר ITIS (באנגלית) נחש הסרטנים, באתר NCBI (באנגלית) נחש הסרטנים, באתר Animal Diversity Web (באנגלית) נחש הסרטנים, באתר האנציקלופדיה של החיים (באנגלית) נחש הסרטנים, באתר GBIF (באנגלית) נחש הסרטנים באתר הרשימה האדומה של IUCN
נחש סלוד-אף

נָחָשׁ סְלוּד-אַף (שם מדעי: Heterodon) הוא סוג של נחש החי בטבע רק באמריקה הצפונית. הוא שייך למשפחת הזעמניים ולתת-משפחת הדיפסדידיים אורך הנחשים 30–120 ס"מ, והם בעלי גוף רחב וראש רחב בעל לסת עליונה הנוטה מעלה וממנה קיבל הנחש את שמו. נחשים אלה בעלי צבעים רבים ולעיתים הם בעלי פסים בולטים לאורך הגוף. לנחשים אלה ישנם שיניים אחוריות בעלות ריר רעיל היכול להשפיע ולהכאיב לבני אדם אך לא להרוג. טרפו של הנחש הוא מכרסמים ולטאות אך המין Heterodon platirhinos ניזון בעיקר מקרפדות, אותם הוא הורג בארס הפועל רק עליהם. כאשר הם מותקפים הם יתנפחו, ירעישו וייתכן שינשכו את האויב, אך הם ידועים בעיקר בהתחזותם למתים בצורה משכנעת, כך שהם גם נרקבים בתהליך. נחש סלוד-אף מערבי (Heterodon nasicus) Heterodon platirhinos Heterodon simus Heterodon kennerlyi מדיה וקבצים בנושא נחש סלוד-אף בוויקישיתוף נחש סלוד-אף, באתר ITIS (באנגלית) נחש סלוד-אף, באתר NCBI (באנגלית) נחש סלוד-אף, באתר Animal Diversity Web (באנגלית) נחש סלוד-אף, באתר האנציקלופדיה של החיים (באנגלית) נחש סלוד-אף, באתר GBIF (באנגלית) מילון בעלי חיים: נכר (תשל"ב), 1972, באתר האקדמיה ללשון העברית
צב גופרי

צב גופרי (שם מדעי: Gopherus polyphemus) הוא מין צב מהסוג צב גופר החי בדרום ארצות הברית. צב זה מצוי בסכנת הכחדה בטבע. הצב הוא גם הזוחל הלאומי של פלורידה. תחום מחייתו העיקרי הוא חורשי האורנים של פלורידה אך גם בג'ורג'יה, אלבמה, מיסיסיפי ובמזרח דרום קרולינה. זהו צב המגיע לאורך 20–30 ס"מ ולגובה שריון של 15–37 ס"מ. משקלו של הצב 2–6 קילוגרם והוא בעל דו-צורתיות זוויגית כשהזכרים בעלי שריון גבוה ודמוי גבעה והנקבות בעלות שריון שטוח יותר. צבע השריון חום-כהה עד אפור-שחור. הצעירים בעלי שריונות צהובים. לצב כפות רגליים גדולות המסייעות בחפירה ועליהם קשקשים קרניים המגוננים על הצב מפציעה. הצבים חיים במחילות שחפרו באדמה אשר מגיעות לעומק של ארבעה מטרים ולאורך של 15 מטרים ומשמשות כאתר מקלט חשוב ללמעלה מ-360 מיני בעלי חיים שונים החיים בסביבת הצב. הצב מתחפר כדי להימלט ממזג האוויר השרבי ומשרפות הפורצות בפלורידה. הצבים הם אוכלי צמחים כמעט לגמרי וניזונים גם מעלים קשים כמו דקלים אך אוכלים גם נבלות וצואה. מים הם שותים רק לעיתים רחוקות. הצבים מצויים בסכנת הכחדה עקב הפגיעה באזורי החיות שלהם בפלורידה וכן עקב ריבוי טורפים טבעיים לביצים ולצאצאים הכוללים שועלים, קויוטים, עופות דורסים, בואש מפוספס, ארמדיל טאטו, נחשים ואליגטור אמריקני. גם נמלי אש טורפים ביצים וצעירים. מדיה וקבצים בנושא צב גופרי בוויקישיתוף צב גופרי, באתר ITIS (באנגלית) צב גופרי, באתר NCBI (באנגלית) צב גופרי, באתר Animal Diversity Web (באנגלית) צב גופרי, באתר האנציקלופדיה של החיים (באנגלית) צב גופרי, באתר GBIF (באנגלית) צב גופרי באתר הרשימה האדומה של IUCN
צב סגיר מצוי

צב סגיר מצוי (שם מדעי: Terrapene carolina) הוא מין של צב קטן מהסוג צב סגיר החי בדרומה של אמריקה הצפונית בדרום ארצות הברית וצפון מקסיקו. זהו זוחל לאומי של 4 ממדינות ארצות הברית. אורכו של הצב הסגיר 10–20 סנטימטרים (3.9–7.9 אינץ') והוא בעל קופסת שריון עבה בעל צירים המקיפה אותו מכל אבריו, כולל מלמטה, ועוזרת לו להתגונן מאויביו וכן הצב דומה מאוד לצבי יבשה אך לא קרוב אליהם. לצב מקור דמוי-שן גדולה המעוקלת מטה והוא בעל עיניים צהובות גדולות מוקפות טבעות. צבע הצב צהוב עד ירקרק וצבע השריון חום-כתום ולפעמים כהה יותר. הצב מצוי ביערות נשירים, ערבות לחות וביצות והצב מצטיין בשחייה, אך בניגוד לרוב צבי הביצות הוא מעדיף לחיות על היבשה. מזונו כולל צמחים ובעלי חיים כמו שבלולים, תולעים, חרקי מים ואף נבלות. הצב מצוי בסכנה בטבע עקב פיתוח ופגיעה בבית גידולו ועקב בניית כבישים מהירים, בהם צבים רבים נדרסים. כיום הוא מין מוגן בארצות הברית ומקסיקו. צב סגיר מזרחי (Terrapene carolina carolina) Terrapene carolina bauri Terrapene carolina major Terrapene carolina triunguis Terrapene carolina mexicana Terrapene carolina yucatana מדיה וקבצים בנושא צב סגיר מצוי בוויקישיתוף צב סגיר מצוי, באתר ITIS (באנגלית) צב סגיר מצוי, באתר NCBI (באנגלית) צב סגיר מצוי, באתר האנציקלופדיה של החיים (באנגלית) צב סגיר מצוי, באתר GBIF (באנגלית) צב סגיר מצוי באתר הרשימה האדומה של IUCN
פתן חום

פתן חום (שם מדעי: Pseudonaja) הוא סוג של נחש ארסי ממשפחת הפתניים הנפוץ ברחבי אוסטרליה. זהו נחש קטלני ביותר והוא קרוב לסוג פתן אפעי (Pseudechis). פתן חום מגיע לאורך של עד 2.2 מטר והוא בעל דפוסי צבע חומים, אך חלק גם כתומים ובהירים. הוא מתחבא רוב היום בין סלעים וגזעים ופעיל רק בלילה הקריר יותר. הנחש מותאם גם לסביבה יבשה כמו מדבר וערבה צחיחה. נחשים אלה הורגים הרבה אנשים כל שנה באוסטרליה. עם זאת הארס מיועד עבור טרפם הכולל יונקים קטנים שונים, לטאות, נחשים אחרים ודו-חיים. פתן חום דוגיטי (Pseudonaja affinis) Pseudonaja aspidorhyncha Pseudonaja guttata Pseudonaja inframacula Pseudonaja ingrami Pseudonaja mengdeni Pseudonaja modesta פתן חום מערבי (Pseudonaja nuchalis) פתן חום מזרחי (Pseudonaja textilis) מדיה וקבצים בנושא פתן חום בוויקישיתוף פתן חום, באתר ITIS (באנגלית) פתן חום, באתר NCBI (באנגלית) פתן חום, באתר האנציקלופדיה של החיים (באנגלית) פתן חום, באתר GBIF (באנגלית)
למברטה 48

למברטה 48 (באיטלקית: Lambretta 48) הוא סוג של אופנוע קל המכונה "Moped" (אנ') ממשפחת "אופניים עם מנוע עזר" (טילון, טוסטוס), מתוצרת יצרנית הקטנועים האיטלקית Innocenti Lambretta (איט') (בשפה עממית: Lambretta) אשר יוצר בין השנים 1954–1961 לראשונה הוצגה ה-"למברטה 48" בתערוכת הרכב במילאנו בשנת 1954. החלקים העיקרים שהרכיבו את ה-"למברטה 48" נבנו ממתכת, פלסטיק וגומי. סך הכול יוצרו 63,223 יחידות. עד שנת 1959 שווקה ה-"למברטה 48" בבריטניה, אבל משנת 1959, הופסק השיווק בבריטניה בעקבות כך שיצרנית האופנועים הגרמנית "NSU Quickly" (אנ') הייתה הפופולרית ביותר בבריטניה בשיווק אופנועים קלים. בהודו יוצרה ה-"למברטה 48" תחת השם "API Lambretta", באמצעות חברת אינוצ'נטי האיטלקית. מושב נהג בלבד מסגרת מתכת - אלומיניום יצוק 1,187 מ"מ קוטר קדח/מהלך בוכנה: 40/38 מ"מ דלק: תערובת בנזין - שמן 5% מכל דלק: 2.7 ליטר התנעה: באמצעות הדוושות בלמים: קדמי ואחורי - תוף מתלים: קדמי: מוטות מרכזיים עם גלגל דחוס / אחורי: נדנדה עם שני בולמי זעזועים צמיגים: 2x22 תוצרת פירלי או "CEAT (company)" (אנ') מאייד מסוג "T5/11S" מתוצרת "Dell'Orto" (אנ') "למברטה 48" כונתה ב-איטליה: "Lambrettino del prete" (תרגום מאיטלקית: למברטה של הכומר) מחיר היחידה בתקופת הייצור עמד על 76,000 לירה איטלקית דגם של "למברטה 48" הופיע בשנת 1961 בסרט האיטלקי "Una vita difficile" סדרה ראשונה - יוצרה בשנת 1955 סדרה שנייה - יוצרה בין השנים 1955–1958 סדרה שלישית - יוצרה בין השנים 1958–1961 (יצור הדגם הסתיים במרץ 1961) "למברטה 48" "למברטה 48" "למברטה 48" "למברטה 48" מנוע 1 צילינדרים, 48 סמ"ק - "למברטה 48", שנת 1957 מנוע 1 צילינדרים, 48 סמ"ק - "למברטה 48", שנת 1957 אופנוע אינוצ'נטי למברו 550 למברטה GP/DL למברטה לי ספציאל מדיה וקבצים בנושא למברטה 48 בוויקישיתוף למברטה 48, סרטון באתר יוטיוב אופניים עם מנוע עזר – באנגלית מכונה moped, הלחם בסיסים של motorcycle + pedals למברטה 48 casalambretta.it/modellimitici למברטה 48 - שנת 1955 museoscienza.org/dipartimenti/catalogo_collezioni/scheda_oggetto "למברטה 48" - מנוע 48 סמ"ק epic-auctions.com/auctions/6-epic-classics-auction-live-and-online-auction-rotterdam/transport "למברטה 48" lambrettiamo.com/index.php?route "למברטה 48" - מפרט טכני lambretta.com/classics/48-moped "למרטה 48" בסרט האיטלקי "Una vita difficile" (שנת 1961) imcdb.org/vehicles_make-Innocenti_model-Lambretta+48
איירבוס A300

איירבוס A300 הוא מטוס נוסעים רחב גוף בעל קיבולת וטווח בינוניים ושני מנועים. הוא היה המטוס הראשון מתוצרת איירבוס האירופאית ומטרתו העיקרית הייתה להתחרות במטוסי חברת בואינג האמריקנית. המטוס הושק ב-1972 וייצורו הופסק ביולי 2007 לאחר שנבנו 561 מטוסים. המטוס, בעל קיבולת של כ-260 עד 300 מושבים, היה הראשון בעל גוף רחב ושני מנועים על הכנפיים. מתחריו העיקריים של המטוס היו: בואינג 767, מקדונל דאגלס DC-10, ולוקהיד L-1011. טיסתו הראשונה של האירבוס A300 הייתה בשנת 1972, והוא הפך את אירבוס למתחרה ראויה לחברת בואינג הוותיקה. לפני טיסתו הראשונה הוזמנו רק 15 מטוסי A300 על ידי חברות תעופה בעולם, אך ה-A300 הפך מאוחר יותר למטוס נמכר מאוד ואירבוס פיתחה עוד מטוסים כגון: A310, A330 וה-A320 על בסיס ה-A300 בעיקר בגלל תצורתו הטובה של המטוס. המטוס הוצע בשני סוגי מנועים מסוג טורבו מניפה: פראט אנד ויטני JT9D או PW4000 וג'נרל אלקטריק CF6-50A. ה-A300 טס לטווחים של 6,000–7,000 ק"מ במהירות של כ-900 קמ"ש. האיירבוס A300 נמכר לחברות תעופה שונות, ביניהן: אייר פראנס, לופטהנזה, אולימפיק איירליינס, פאן אם, ג'פאן איירליינס, תאי איירווייז אינטרנשיונל, סינגפור איירליינס, מלזיה איירליינס, צ'יינה איירליינס, פקיסטן אינטרנשיונל איירליינס, אמריקן איירליינס. ב-1976 נחטף מטוס של אייר פראנס לאחר חניית ביניים בנמל התעופה הבינלאומי אליניקון (יוון), כאשר היה בדרכו מנמל התעופה בן-גוריון אל פריז. המטוס הונחת בנמל התעופה הבינלאומי אנטבה (אוגנדה), מדינת ישראל חיסלה את החוטפים במבצע יונתן, ו-257 מ-260 הנוסעים חולצו חיים. ב-3 ביולי 1988, טיסה 655 של איראן אייר הופלה בטעות על ידי טיל שנורה מספינת הצי האמריקאי "וינסנס". כל 290 הנוסעים ואנשי הצוות נהרגו. התברר כי הספינה זיהתה בטעות את המטוס כמטוס קרב מסוג F-14 טומקט איראני. ב-28 בספטמבר 1992 התרסקה בנחיתה טיסה 268 של חברת התעופה הפקיסטנית ליד קטמנדו שבנפאל. כל 155 הנוסעים ו-12 אנשי הצוות נהרגו. ב-26 באפריל 1994 התרסקה טיסה 140 של צ'יינה איירליינס על מסלול ההמראה בנגויה שביפן. מתוך 261 הנוסעים ואנשי הצוות רק 7 שרדו. ב-24 בדצמבר 1994 נחטפה טיסה 8969 של אייר פראנס על ידי טרוריסטים מוסלמים שתכננו לרסק אותו בכוונה בתוך מגדל אייפל. בסופו של דבר המטוס נחת במרסיי שם השתלטו עליו לוחמי יחידת GIGN, חיסלו את החוטפים והצילו את המטוס. ב-26 בספטמבר 1997 טיסה 152, מטוס של גארודה אינדונזיה התרסק בנחיתה. כל 234 הנוסעים ואנשי הצוות נהרגו. ב-12 בנובמבר 2001 מטוס של אמריקן איירליינס בטיסה 587 התרסק דקות אחדות לאחר המראה משדה התעופה קנדי בניו יורק לתוך שכונת קווינס בניו יורק. כל 260 הנוסעים ואנשי הצוות נהרגו. ב-22 בנובמבר 2003 מטוס מטען של חברת השילוח DHL טס במהלך המלחמה בעיראק משדה התעופה של בגדאד לחזית האמריקנית כדי להביא מכתבים לחיילים. לאחר ההמראה שוגר לעבר המטוס על ידי טרוריסטים, טיל כתף שפגע בקצה הכנף וגרם לאיבוד כל המערכות ההידראוליות במטוס. ללא כל יכולת היגוי, הנחיתו הטייסים את המטוס בשדה התעופה של בגדאד בכוח המנועים בלבד, ועל כך קיבלו אותות כבוד, מטעם איגוד התעופה העולמי. שלושת הטייסים שהיו במטוס יצאו ללא פגע. איירבוס בלוגה אתר האינטרנט הרשמי של איירבוס A300 (באנגלית) המטוס באתר איירבוס תמונות המטוס באתר Airliners.net
אלפא רומיאו רומיאו

אלפא רומיאו רומיאו (באיטלקית: Alfa Romeo Romeo) היא מכונית מסחרית מתוצרת יצרנית הרכב האיטלקית אלפא רומיאו, אשר יוצרה במספר תצורות בין השנים 1954–1983. מסחרית טנדר מיניבוס אמבולנס משאית קלה דור ראשון - יוצר בין השנים 1954-1956 דור שני (Alfa Romeo Romeo 2) - יוצר בין השנים 1954-1967, יוצרו כ-23,000 יחידות דור שלישי (Alfa Romeo Romeo 3) - יוצר בשנת 1966 דור רביעי - יוצר בין השנים 1967-1983 (דגמי "Alfa Romeo F11/F12/A11/A12", יוצרו 17,899 יחידות) מיניבוס "אלפא רומיאו רומיאו" - דור שני מיניבוס "אלפא רומיאו רומיאו" - דור שני מיניבוס "אלפא רומיאו רומיאו" "אלפא רומיאו רומיאו" - דור שלישי, שנת 1961 "אלפא רומיאו רומיאו" - דור שלישי, שנת 1961 "אלפא רומיאו רומיאו" - משאית מנוף "אלפא רומיאו רומיאו" - דור שלישי, שנת 1961, משאית גרר "אלפא רומיאו רומיאו" - מסחרית (מימין), אלפא רומיאו ג'וליה (משמאל) "אלפא רומיאו רומיאו" - דור שני, אמבולנס, מבט לתא הנהג "אלפא רומיאו רומיאו" - דור רביעי, מודל "F12" - אמבולנס אלפא רומיאו מדיה וקבצים בנושא אלפא רומיאו רומיאו בוויקישיתוף אלפא רומיאו רומיאו, סרטון באתר יוטיוב דגמי "אלפא רומיאו רומיאו" alfastop.co.uk/romeo "אלפא רומיאו רומיאו" דגמי F11/F12/A11/A12 alfaklub.dk/index "אלפא רומיאו רומיאו" דגמי F11/F12/A11/A12 ultimatecarpage.com/forum/showthread "אלפא רומיאו רומיאו" דגמי F11/F12/A11/A12 - תמונות alfaregister.net
גזרת חפ"ן

גזרת חפ"ן (חסרי פ' הפועל נ') היא גזרת פעלים השייכת לשפות השמיות. גזרה זאת היא מגזרות החסרים, גזרות בהן אחת מאותיות השורש נופלת כתוצאה מהיותה חסרת תנועה, או מנוקדת בשווא נח. בגזרה זו נמצאים הפעלים שפ' הפועל שלהם היא נו"ן. בפעלים שבגזרה זו מתרחשות תופעות לשוניות כמו הידמות מלאה והתלכדות עיצורים. ניתן לזהות פעלים בגזרה זאת לפי הכפלת העיצור או הדגש חזק שעשוי להעיד על היעלמות הנו"ן. צורת המקור (שם הפועל) של פעלים בגזרה זו כוללת את הנו"ן, אשר אינה נשמטת בצורה זו (לדוגמה: לנסע ולא לסע), אולם יש גם מקרים ללא נ' וללא דגש בעי"ן הפועל כמו "לגעת" (שורש נ.ג.ע.). ישנם שורשים בהם פ' הפועל נ' אינה נופלת (כלומר הם נוטים על דרך השלמים), כמו נ.ש.מ. (לנשום), נ.ח.ת. (לנחות) וכדומה. התופעה מתבטאת לדוגמה במילה "הִצִּיל", שהיא בעלת שורש נ.צ.ל בבניין הפעיל: *הִנְצִיל->*הִצְצִיל->הִצִּיל. הנו"ן נופלת במקרים הבאים: בניין קל: עתיד - יִסַּע, ציווי - סַע. בניין נפעל: עבר - נִצַּל, הווה - נִצָּל. בניין הפעיל: עבר - הִצִּיל, הווה - מַצִּיל, עתיד - יַצִּיל, ציווי - הַצֵּל, צורת מקור - לְהַצִּיל. בניין הופעל : עבר - הֻצַּל, הווה - מֻצָּל, עתיד - יֻצַּל. בבניינים הכבדים (פיעל, פוּעל והתפעל), הגזרה נוטה על דרך השלמים, מאחר שפ' הפועל בהם לעולם לא מנוקדת בשווא נח. הגזרה ותופעותיה קיימות גם באוגריתית. יוצאי דופן השורש ל.ק.ח מתנהג כפועל מגזרת חפ"ן אף על פי שפ"א הפועל שלו היא למ"ד, למשל "תִּקַּח". קיימת סברה כי בשורש זה פ"א הפועל ל' נופלת, כאנלוגיה לפ' הפועל נ' בשורש נ.ת.נ. (שני שורשים המהווים הפכים סמנטיים). בעברית ישראלית לעיתים "מוחזרת" פ' הפועל נ' של השורש נ.ג.ש לפעלים ולשמות, ליצירת מילים חדשות כמו "הִנגיש", "הנגשה" ו"מֻנְגָּש" לצד "הִגִּיש", "הַגָּשָה" ו" מֻגָּש" המוטות כרגיל בגזרת חפ"ן. דוגמאות נוספות הן הַנְצָלָה (מהמילה נָצִיל) והַנְבָּטָה (מהמילה נֶבֶט). גזרה (דקדוק) סרטון הסבר של המרכז לטכנולוגיה חינוכית באתר יוטיוב. מניית אותיות השורש מתבססת על השורש פ.ע.ל., כלומר האות הראשונה בשורש נקראת פ' הפועל, האות השנייה נקראת ע' הפועל והאות השלישית נקראת ל' הפועל. מילים חדשות אלה נגזרות מהמילה נָגִישׁ (במשקל קָטִיל, המקביל לסיומת האנגלית ‎-able, במובן "ניתן לגישה", בדומה לאכיל - ניתן למאכל) ומשמשות לצורך התייחסות לאתר מונגש (שנעשה נגיש), הנגשה של דרך לנכים (פעולה שגורמת לה להיות נגישה) וכדומה. לוח UT 123 שו' 15–16: "נדר ידר", ומשמעותו "נדר יִדּוֹר" עם היעלמות ה-נ' השורשית בפועל "ידֹר".
Bones (שיר של Equinox)

Bones (בעברית: עצמות) הוא השיר שבוצע על ידי הלהקה הבולגרית Equinox (אנ') אשר ייצג את בולגריה באירוויזיון 2018. ב-12 במרץ 2018 נודע כי הלהקה הבולגרית Equinox (אנ') תייצג את בולגריה באירוויזיון 2018, מאוחר יותר שם השיר נחשף לראשונה. השיר יצג את בולגריה באירוויזיון 2018, בסיום חצי הגמר הראשון אשר התקיים ב-8 במאי 2018 נודע כי הוא אחד מעשרת השירים שעולים לגמר, בסיום הגמר אשר התקיים ב-12 במאי 2018 נודע בסיום ההצבעות כי סיים במקום 14 בלבד אך לא הצליח להגיע לטופ 10 לעומת ב-2016 ו-ב2017 שכן הצליחו. בסיום התחרות נודע כי בחצי הגמר סיים במקום השביעי עם 177 נקודות, 107 של השופטים ו-70 של הקהל, בגמר קיבל עם 166 נקודות, 100 של השופטים ו-66 של הקהל. 1.Bones (גרסת קריוקי) 2.Bones (גרסת סטודיו) 3.Bones (גרסה אינסטרומנטלית) מידע על הסינגל "Bones" באתר מיוזיק בריינז מידע על השיר "Bones" באתר AllMusic מילות השיר "Bones" באתר Genius סרטון השיר "Bones" באתר יוטיוב מידע על הרצועה "Bones" באתר ספוטיפיי
אריק ונדט (קצין)

אריק פ. ונדט (באנגלית: Eric P. Wendt) הוא קצין בדימוס בדרגת לוטננט גנרל בצבא ארצות הברית. בתפקידו האחרון שירת כמפקד מפקדת המבצעים המיוחדים של נאט"ו. ונדט התגייס לצבא ארצות הברית ב-1986. לאחר חמש שנים בהן שירת כקצין חיל הרגלים הצטרף ב-1991 לכוחות המיוחדים ומילא במשך 21 שנים שרשרת תפקידי פיקוד, ממפקד צוות ועד מפקד זירה. שירת כמפקד צוות, מפקד פלוגה ומפקד גדוד בקבוצת המבצעים המיוחדים הראשונה, ופיקד על הקבוצה בשנים 2006 עד 2008. בין השאר שירת באינדונזיה, השתתף במבצע חירות מתמשכת בפיליפינים, במלחמת עיראק ובמלחמת אפגניסטן. ב-2008 עבר לשרת בגיס הרב-לאומי בעיראק. בשנים 2009–2011 שירת במחלקת ההגנה, תחילה כאחראי על מדיניות המבצעים המיוחדים ולאחר מכן עוזרו הצבאי של מזכיר ההגנה של ארצות הברית. בתפקידו הבא שירת באפגניסטן כסגן מפקד אזור צפון בכוח הסיוע הביטחוני הבינלאומי. ביוני 2012 מונה למפקד זירת המבצעים המיוחדים בפיקוד כוחות ארצות הברית בקוריאה. במאי 2014 מונה למפקד מרכז קנדי להכשרת כוחות מיוחדים ושירת בתפקיד במשך שנה. לאחר מכן שימש ראש מטה פיקוד האוקיינוס השקט. בנובמבר 2017 מונה למתאם הביטחוני בין ישראל לרשות הפלסטינית. בנובמבר 2019 מונה למפקד מפקדת המבצעים המיוחדים של נאט"ו. הוא שירת בתפקיד עד ינואר 2021. לאחר שחרורו מכהן כמרצה בבית הספר של הצי ללימודים מתקדמים. ונדט נשוי ואב לשניים. הוא בוגר תואר ראשון במשפטים ומדעי החברה מאוניברסיטת קליפורניה בסנטה ברברה, בעל תואר שני בלימודי ביטחון מבית הספר של הצי ללימודים מתקדמים (1995). מלבד אנגלית הוא דובר ערבית וקוריאנית. מדיה וקבצים בנושא אריק ונדט בוויקישיתוף אריק ונדט באתר מחלקת המדינה של ארצות הברית אריק ונדט באתר נאט"ו U.S. General in South Korea to Be Replaced After Spy Report, הניו יורק טיימס, 5 ביוני 2012 Wendt Takes Command of the Special Warfare Center and School, אתר צבא ארצות הברית, 10 ביולי 2014 NATO SPECIAL OPERATIONS HEADQUARTERS HOLDS CHANGE OF COMMAND, אתר נאט"ו, 8 בנובמבר 2019 ביוגרפיה באתר בית הספר
אריק ונדט

האם התכוונתם ל... אריק ונדט (קצין) – קצין בצבא ארצות הברית אריק ונדט (שחיין) – שחיין אמריקאי